Document ID: /roh_data/filtered/fineweb-2-filterrobots_roh.jsonl.gz/62679

Profitar dals medicaments duain intgins millis pazients e pazientas che na possian betg sa laschar vaccinar, ha communitgà l'Uffizi federal da sanadad BAG. Ils dus medicaments Tixsagevimab e Cilgavimab dal producent Astra Zeneca sajan per gruppas da ristg cun in sistem d'immunitad flaivlentà, per exempel suenter ina transplantaziun.
En cumbinaziun protegian els almain sis mais d'ina infecziun cun Covid-19. Damai ch'ils medicaments n'èn anc betg permess da Swissmedic vegnan els mo prescrits excepziunalmain.